Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 228

7. Az élet 20 10 Az élet 21 10 Az élő természet 11 5 Az élő természet 10 4 Az ember 3 Az ember Környezetünk védelme 2 Környezetünk védelme Új ismeretet közlő óra, séta (kirándulás) 36 18 Új ismeretet közlő óra, séta (kirándulás) 37 20 Összefoglalás, ellenőrzés 14 7 Összefoglalás, ellenőrzés 14 7 Összesen 111 56 Összesen 111 56 A kerettanterv alkalmazása A Nemzeti alaptantervbe foglalt fejlesztési feladatok és a kerettanterv tematikai egységei/fejlesztési céljai megegyeznek. Ennek oka, hogy az adott tantárgyi tevékenységének legfontosabb célja a képességek fejlesztése és készségek kialakítása. Ezért a táblázatba foglalt tartalmak és tevékenységek egyrészt nem értelmezhetők feltétlenül egyegy tanóra tananyagaként, másrészt nem állnak időrendi és fontossági sorrendben. Emiatt a helyi tanterv készítésénél további adaptációs munkára van szükség. Meg kell határozni a táblázatba foglalt tartalmak és hozzájuk kapcsolódó tevékenységek adott célnak megfelelő fókuszát (figyelembe véve a helyi lehetőségeket, választott tankönyveket stb.). Az adott tematikai egységekhez/fejlesztési célokhoz kapcsolódó tartalmak megtanítására ajánlott időkeret szerepel, hisz a témák feldolgozása olyan komplex gyakorlati tevékenységek formájában valósul meg, amelyek egyidejűleg több különböző képesség fejlesztésére, különböző ismeretek átadására alkalmasak. Az egyes tematikai egységeken/fejlesztési célokon belüli feladatok céljaik szerint természetesen átfedik egymást, a tagolás csak a könnyebb áttekinthetőséget szolgálja. A tevékenységek tehát a korosztály és a csoport adottságainak megfelelően, a helyi tanterv döntése alapján egymással összekapcsolva kerülnek feldolgozásra, szükség szerint eltérő metodikával – összehangolva a helyi tanterv és/vagy a tanító által választott további konkrét tartalommal. A kerettanterv az adaptációs munkának ezt a részét néhány példával illusztrálja. Például a nyersanyag-termék folyamat vizsgálatánál: búza és kenyér, fa és fából készült tárgyak stb. rendezi a fejlesztési célokat helyi tantervvé. Az átfedések és a komplexitás könnyebb áttekintését szolgálja, hogy a tematikai egységek/fejlesztési feladatok táblázataiban a „Nevelési-oktatási célok” soraiban a Nemzeti alaptanterv által meghatározott kulcskompetenciák, illetve fejlesztési feladatok közül azok szerepelnek, amelyek az adott egységben különösen jól fejleszthetők. Egyes esetekben zárójelben szerepel(nek) az(ok) a tevékenység(ek), ismeret(ek), amely(ek) különösen jó lehetőséget nyújt(anak) az adott fejlesztési feladathoz. Más esetekben vagy kézenfekvő, vagy a teljes egység szolgálja a fejlesztést. Jellemzően ilyen például az énkép, önismeret fejlesztése, hiszen ehhez bármelyik tematikus egység hozzájárul annak feldolgozása közben a tanítói visszajelzések, a fejlesztő értékelés révén. Az átfedésekre minden évfolyamon a legjobb példa az „Információ” tematikus egység, hiszen mindkét szakaszban alapvető tevékenység a megismerési, ismeretszerzési módok elsajátítása, 2009/72. szám az ehhez szükséges képességek fejlesztése. Így az erre az egységre javasolt óraszámok a helyi sajátosságoknak megfelelően beépíthetők már tematikai egységekbe. Az adaptációs munka fontos része az időrendi sorrend meghatározása is. Például az évszakok megismerése, bár egy tematikai egységben szerepel, nyilvánvalóan a megfelelő időszakban végezhető el, hiszen különösen a kezdő, de a bevezető szakasz is az érzékelhető tulajdonságok megfigyelésén és az így szerezhető tapasztalatok kapcsán végezhető fejlesztési feladatokon alapul. Az adaptációs munkát, illetve a kerettanterv A és B változata közötti választást segíti az ajánlott többlettartalmak és -tevékenységek dőlt betűs jelölése. A nagyobb óraszám választása esetén sem feltétlenül szükséges azonban ezek beemelése: az így nyert időkeretet további fejlesztésre, gyakorlásra, differenciált foglalkozásra, az egyéni fejlesztési tervek (pl. sajátos nevelési igényű tanulók esetében) jobb érvényesítésére lehet fordítani. Az adaptációs munkában az orientációt segíti a „Fogalmak” sor kettős tagolása. A felső sorban szerepelnek azok a kulcsfogalmak, amelyek a pedagógiai folyamat megtervezéséhez nyújtanak iránymutatást, hiszen kialakításuk sok esetben olyan absztrakciós szintet igényel, amely csak jóval később, esetleg csak a középiskolában érhető el. Az alsó sorban szerepelnek azok a fogalmak, amelyek a kulcsfogalmaknak a tanulók esetében elérendő szintjét, formáját jelzik.

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes